Alan Dershowitz

Alan Morton Dershowitz (født 1. september 1938 i Brooklyn i New York City) er en amerikansk advokat og professor emeritus i jus ved Harvard University, og samfunnsdebattant.

Dershowitz har arbeidet det meste av sin karriere på Harvard Law School, hvor han som 28-årig ble den yngste lektor i Harvard og han har stadig rekorden som den yngste jusprofessor i universitetets historie. Han var fram til han gikk av jusprofessor ved Harvard Law School, med designasjonen  Felix Frankfurter professor of law - en designasjon som gjort internt på Harvard. Dershowitz også vært aktør i flere høyt profilerte rettssaker, skrevet bøker og har ofte medvirket i massemedia som politisk kommentator.

Som advokat har Dershowitz beskjeftiget seg med straffelov, og medvirket til frifinnelsen for Claus von Bülows mordforsøk på sin kone, Sunny. Dershowitzs bok om saken, Reversal of Fortune, fra 1985 ble i 1990 til en film med Jeremy Irons og Glenn Close. Dershowitz var også rådgiver i rettssaken mot O.J. Simpson for mordet på hans ekskone Nicole Simpson.

Han forsvarte også seksualforbryteren Jeffrey Epstein i 2006 og bidro til å fremforhandle en påtaleunnlatelse for ham. Siden 2014 er Dershowitz blitt beskyldt for å ha vært en del av Epsteins bekjentskapskrets som hadde omgang med mindreårige. Dershowitz selv har kritisert Netflix-serien Filthy Rich om Jeffrey Epstein.

Hans bok The Case for Israel har blitt kritisert av Norman Finkelstein, som debatterte ham på Democracy Now i 2003, hvor Finkelstein blant annet anklaget ham for plagiat.

Referanser

Eksterne lenker 
 
 
 

Jurister fra USA
Advokater fra USA
Professorer ved Harvard University
O.J. Simpson-saken
Jøder fra USA
Personer fra New York City